Diari Oficial de la Generalitat Valenciana


Sumari del DOGV 5030, del 17-06-2005 (2005/6878)

RESOLUCIÓ de 30 de maig de 2005 de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'acorda incoar expedient per a la delimitació de l'entorn de protecció del castell de l'Alcalatén a l'Alcora (Castelló) i establiment de la seua corresponent normativa protectora.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5030

Data del DOGV
:   17-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6878


Data del document
:   30-05-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Alcora, l'
    * ben cultural
    * patrimoni arquitectònic
    * protecció del patrimoni

RESOLUCIÓ de 30 de maig de 2005 de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'acorda incoar expedient per a la delimitació de l'entorn de protecció del castell de l'Alcalatén a l'Alcora (Castelló) i establiment de la seua corresponent normativa protectora. [2005/6878]
  
La disposició addicional primera de la Llei 4/1998, d'11 de juny, del Patrimoni Cultural Valencià considera béns d'interés cultural tots els béns existents en el territori de la Comunitat Valenciana que a l'entrada en vigor d'esta ja hagen sigut declarats com a tals a l'empara de la Llei 16/1985, de 25 de juny, del Patrimoni Històric Espanyol i en virtut de l'atribució legal o automàtica de condició monumental continguda en les seues disposicions addicionals primera i segona d'esta última norma. El denominat castell de l'Alcalatén de l'Alcora (Castelló) constituïx, doncs, per ministeri de la llei, un bé d'interés cultural amb la categoria de monument.
  
D'acord amb esta atribució ex lege de la condició monumental, la resolució adoptada al 30 de maig de 2000 per la Direcció General de Belles Arts i Béns Culturals va acordar inscriure el castell de l'Alcalatén de l'Alcora al Registre General de Béns d'Interés Cultural amb la categoria de monument, dotant-lo del corresponent codi identificatiu.
  
Vist el que disposa la disposició transitòria primera, paràgraf segon de la Llei 4/98, d'11 de juny, del Patrimoni Cultural Valencià, que permet a la Conselleria de Cultura, Educació i Esport complementar les declaracions de béns d'interés cultural produïdes abans de l'entrada en vigor de la mencionada llei a fi d'adaptar el seu contingut als requisits que s'hi establixen.
  
Atés el que disposen els articles 27 i 28 de la Llei d'11 de juny de 1998, de la Generalitat Valenciana, i vist l'informe emés pel Servici del Patrimoni Arquitectònic i Mediambiental d'esta Direcció General, favorable a la incoació d'expedient per a la delimitació de l'entorn de protecció del castell de l'Alcalatén de l'Alcora i determinació de la normativa protectora d'este, la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, ha resolt:
  
Primer
  
Incoar expedient per a la delimitació de l'entorn de protecció del castell de l'Alcalatén de l'Alcora i determinació de la normativa protectora d'este.
  
Els annexos que acompanyen la present resolució delimiten literalment i gràficament l'entorn de protecció i n'establixen la normativa protectora.
  
Segon
  
En compliment del que establix l'art. 27.3 de la Llei del Patrimoni Cultural Valencià notificar esta resolució a l'Ajuntament de l'Alcora i als possibles interessats, i fer-los saber que, de conformitat amb el que establixen els articles 35 i 36 en relació amb el 27.4 de la Llei, la realització de qualsevol intervenció, tant en el monument com en el seu entorn, haurà de ser autoritzada preceptivament per esta direcció general amb caràcter previ a la seua realització i a l'atorgament de llicència municipal, si és el cas, quan esta siga establida.
  
Tercer
  
La present incoació, d'acord amb el que establix l'art. 33 de la Llei 4/1998, d'11 de juny, del Patrimoni Cultural Valencià, determina la suspensió de l'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'immoble i el seu entorn de protecció, així com de les dites actuacions quan siguen dutes a terme directament per les entitats locals. Queden igualment suspesos els efectes de les ja atorgades suspensió els efectes de les quals i, de conformitat amb la limitació temporal continguda en el paràgraf segon de l'article 33 de la Llei 4/1998, d'11 de juny, del Patrimoni Cultural Valencià, es resoldran després de la declaració. No obstant això, la Direcció General de Patrimoni Cultural Valencià, podrà autoritzar les actuacions mencionades quan considere que manifestament no perjudiquen els valors del bé que motiven la incoació, així com les obres que per causa major o interés general hagen de realitzar-se inajornablement, segons el que disposa el paràgraf primer del mencionat article.
  
Quart
  
Que en compliment del que establix l'art. 27.3 de la Llei es notifique la present resolució al Registre General de Béns d'Interés Cultural per a la seua anotació preventiva.
  
Quint
  
Que la present resolució, amb els seus annexos, es publique en el Diari Oficial de la Generalitat Valenciana i en el Boletín Oficial del Estado.
  
València, 30 de maig de 2005.- El director general de Patrimoni Cultural Valencià: Manuel Muñoz Ibáñez
  
ANNEX I
  
Justificació de la delimitació proposada
  
La delimitació dels seus entorns de protecció s'establix d'acord amb els criteris següents:
  
- topogràfics i paisatgístics, amb la inclusió del turó en què es troba situat el castell, on també es troba l'ermita de Sant Salvador i el jaciment arqueològic del poblat de l'Alcalatén, els entorns del qual queden, al seu torn, salvaguardats, i els camins més pròxims des d'on és possible la seua contemplació.
  
- arqueològics, l'àmbit comprén la zona susceptible de noves troballes relacionades amb el monument i el jaciment arqueològic.
  
- administratius, delimita l'entorn en parcel·les cadastrals i límits de camins, i facilita d'esta manera la seua definició.
  
El sòl inclòs en l'entorn es troba classificat com a sòl no urbanitzable de Protecció Paisatgística i Parc Públic pel Pla General d'Ordenació Urbana vigent (BOP de 9 de juny de 1990).
  
Delimitació de l'entorn de protecció
  
Origen: cantó est de la parcel·la cadastral 265 del polígon núm. 5, punt A.
  
Sentit: horari.
  
Línia delimitadora: des de l'origen, la línia recorre els límits sud-est de les parcel·les 265, 181 182 i 187. Per la prolongació d'este creua les parcel·les 188, 189, 190, 192 i 193. Continua incloent la parcel·la 193 i incorporant el camí de Sant Salvador. Gira a nord-est incloent el camí que hi ha fins a la parcel·la 249. Continua pels límits nord-est de les parcel·les 248 i 258, i gira al nord per a incloure-hi el tram de carrerada que discorre en paral·lel a esta parcel·la fins al punt d'origen A.
  
Normativa de protecció del monument i el seu entorn
  
Monument:
  
Article primer
  
Caldrà ajustar-se al que disposa la secció segona, Règim dels béns immobles d'interés cultural, del capítol III de la Llei 4/1998 d'11 de juny, del Patrimoni Cultural Valencià aplicable a la categoria de monument.
  
Article segon
  
Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució dels dits fins. L'autorització particularitzada d'ús es regirà segons el que s'ha disposat en l'article 18 de la Llei del Patrimoni Cultural Valencià.
  
Entorn de protecció:
  
Article tercer
  
De conformitat amb el que disposa l'article 35 de la Llei de Patrimoni Cultural Valencià, qualsevol intervenció que pretenga abordar-se en l'entorn de protecció del monument, requerirà l'autorització prèvia de la conselleria competent en matèria de cultura. Esta autorització s'emetrà conforme als criteris establits en la present normativa, i en el que no s'hi preveu, per mitjà de l'aplicació directa dels criteris previstos en l'article 39 de l'esmentada llei. La present normativa es regirà amb caràcter provisional fins que es redacte el pla especial de protecció del monument i el seu entorn i este aconseguisca validació patrimonial.
  
Totes les intervencions requeriran, per al seu tràmit d'autorització, la definició precisa del seu abast, amb la documentació tècnica que per la seua especificitat els corresponga, i amb la ubicació parcel·lària i el suport fotogràfic que permeta constatar la situació de partida i la seua transcendència patrimonial.
  
Article quart
  
A fi de preservar el paisatge històric del monument, no s'hi autoritzaran noves edificacions per a qualsevol ús, i quedaran expressament prohibits els abocaments de residus i moviments de terres, excepte els requerits per al seu estudi i conservació.
  
Article quint
  
Els usos permesos seran els agrícoles i forestals mantinguts, existents en l'actualitat. L'ermita i el jaciment arqueològic mantindran els usos tradicionals i culturals que li són propis, així com aquells que siguen compatibles amb la posada en valor i gaudi patrimonial d'estos.
  
Article sext